b'\n_START_ARTICLE_\nZaton, Nin\n_START_SECTION_\nGeografija\n_START_PARAGRAPH_\nZaton le\xc5\xbei ob istoimenskem zalivu v Zadarskem kanalu 3 km ju\xc5\xbeno od zgodovinskega mesta Nina. Pod naseljem je manj\xc5\xa1i pomol. Globina morja pri pomolu je do 3 m. Stari del naselja ima ogranjeno izvirno staro krajevno sredi\xc5\xa1\xc4\x8de. Novo turisti\xc4\x8dno naselje pa stoji v borovem gozdu ob zalivu \xc5\xa0epurine, kjer je tudi manj\xc5\xa1i pristan. Pe\xc5\xa1\xc4\x8dena obala je dolga okoli 1,5\xc2\xa0km in je zavarovana pred vplivi vetra in morskimi valovi.\n_START_SECTION_\nZgodovina\n_START_PARAGRAPH_\nOb severni obali zaliva, oddaljenem okoli 2\xc2\xa0km od nselja se je nahajalo anti\xc4\x8dno in kasneje srednjeve\xc5\xa1ko naselje, katerega pa so 1646 Bene\xc4\x8dani po\xc5\xbegali._NEWLINE_Na ve\xc4\x8d krajih v okolici so odkrili ilirske grobove Od starega rimskega naselja so se ohranili ostanki zgradb ob obali in v morju. Ob obali, zahodno od naselja, so ru\xc5\xa1evine \xc5\xa1tirikotne trdnjave imenovane Ka\xc5\xa1telina. Trdjavo so postavili 1593 za obrambo pred Turki._NEWLINE_Dana\xc5\xa1nje naselje se je pri\xc4\x8delo razvijati po umiku Turkov v 17. stoletju._NEWLINE_Iz srednjega veka se je do danes ohranila triladijska cerkev sv. Andrije.'